cyanic-selkie/wikianc huggingface dataset:
Candy Shop (սինգլ, 50 Cent)
Սինգլի մասին
Սինգլը զբաղեցրել է 1-ին հորիզոնականը Billboard Hot 100 հիթ շքերթում, դառնալով կատարողի երրորդ սինգլը, որը զբաղեցրել է առաջին հորիզոնականը։ Երգը ստացել է խառը մեկնաբանություններ քննադատներից։ Սինգլը նոմինացվել է 2006 թվականի Գրեմմիյում «Ամենալավ ռեփ-երգ» կատեգորիայում և MTV Video Music Awards «Ամենալավ տղամարդու հոլովակ» կատեգորիայում (2005).
«Candy Shop», չափավոր տեմպով պարային ստեղծագործությունը ։
Երաժշտական տեսահոլովակ
Ռեժիսոր՝ Ջեսի Տերերո։
Cover-տարբերակներ
2011 թվականի գերմանական The Baseballs խումբը թողարկել է «Candy Shop» ռոքաբիլի տարբերակը։ Երգը զբաղեցրել է ավստրիական հիթ շքերթի 69-րդ հորիզոնականը ։
Ծանոթագրություններ
Կատեգորիա:Billboard Hot 100 գլխավորած սինգլներ
Phantogram (խումբ)
Phantogram-ը (նախկինում հայտնի ինչպես Charlie Everywhere անվանմամբ) ամերիկյան դուետ խումբ է ստեղծված 2007 թվականին Նյու Յորքի, Գրինվիչ շրջանում  ։ Խմբի անդամներն են Ջոշ Քարթերը (վոկալ և կիթառ) և Սառա Բարթել (վոկալ, ստեղնաշարային գործիքներ)։ Խմբի անվանման փնտրտուքների ընթացքում նրանք ոգեշնչվել են օպտիկական խաբկանք կոչվող «Ֆանթոգրամ» անվանումից։ Այս երևույթի հիմքում ընկած է երկդիմավոր պատկերների եռաչափ լինելու խաբկանքը ։
Խումբը հիմնականում ներկայանում է հետևյալ ժանրերում՝ էլեկտո ռոք, դրիմ փոփ, էլեկտրոնիկա և թրիփ հոփ ։ Նրանք իրենց երածշտությունը անվանում են «փողոցային ռիթմեր, հոգեբանական փոփ» ։ Քարթերի խոսքերով, նրանց երաժշտությունն ունի մեծ քանակությամբ ռիթմեր, օդային վոկալներ և արձագանքներ ։ Քարթերի և Բարթելի ոգեշնչման աղբյուր են հանդիսացել այնպիսի արտիստներ և խմբեր ինչպիսիք են The Beatles-ը, Դեյվիդ Բոուին, Կոքտո Թուինսը և այլք  ։
Նրանք իրենց գործունեությունը ծավալում են հեռավոր Նյու Յորքի՝ Հարմոնի Լոջ թաղամասում ։ Խումբը թողարկել է երեք ստուդիական ալբոմ, չորս մինի ալբոմ և ութ սինգլ։
Պատմություն
Քարթերը և Բարթելը ընկերներ են եղել դեռ դպրոցական տարիներից։ 2007 թվականի ամռանը, Բարթելը համալսարանից հիասթափված վերադառնալով տուն փորձում է գտնել իր համար ոգեշնչման աղբյուր։ Այդ ժամանակ տուն է վերադառնում նաև Քարթերը և նրանք որոշում են ստեղծել մի երաժշտական բենդ։
Երկու ընկերները սկզբի համար սկսեցին աշխատել Քարթերի նախկինում գրած երգերի վրա ապա նոր սկսեցին կազմել իրենց խումբը ։ Նրանք հանդես են եկել մի քանի համերգներով։ Սակայն շուտեվ սկսել են ձայնագրել իրենց առաջին ալբոմը։
Ի սկզբանե դուետը կոչվել է Charlie Everywhere և այդ անվանմամբ նրանք հանդես են եկել մի քանի ֆեստիվալներում, ձայնագրել են երկու մինի ալբոմ Sub-Bombin Records-ի օժանդակությամբ  ։ Ավելի ուշ նրանք պայմանագիր ստորագրելով բրիտանական Barely Breaking Even լեյբլի հետ, փոխում են խմբի անվանումը Phantogram-ի։
Խմբի անանուն դեբյուտային մինի ալբոմները թողարկվել են CE Records լեյբլի օժանդակությամբ 2009 թվականի մայիսի 12-ին ։
2009 թվականին նրանք ստորագրում են պայմանագիր Barsuk Records-ի հետ ։
Phantogram-ն իրենց դեբյուտային ալբոմը թողարկեցին 2009 թվականի սեպտեմբերի 15-ին, որը կոչվում է «Eyelid Movies»: Ալբոմը հիմանականում դրական կարծիքների արժանացավ ։ Այն իր մեջ ընդգրկում է երեք երգ՝ «Mouthful of Diamonds», «When I'm Small» և «As Far As I Can See»:
Իրենց «Nightlife» մինի ալբոմը թողարկվել է 2011 թվականի նոյեմբերի 1-ին։ Այն ներառում էր «Don't Move» սինգլը։
2013 թվականի սեպտեմբերի 30-ին Republic Records-ի հետ համատեղ նրանք թողարկեցին իրենց Phantogram մինի ալբոմը ։ Մինի ալբոմին հաջորդում է իրենց երկրորդ ստուդիական ալբոմը՝ «Voices»-ը, որը թողարկվել է 2014 թվականի փետրվարի 18-ին ։ Նրանց հինգերորդ սինգլը՝ «Nothing But Trouble»-ը թողարկվել է հունվարի 14-ին։
Բարթելը վոկալային հրավեր է ստացել Մայլի Սայրուսի 2015 թվականին թողարկված Miley Cyrus & Her Dead Petz albwmi «Slab of Butter (Scorpion)» սինգլին մասնակցելու համար ։
Խումբը 2015 թվականին նորից միավորվելով Big Boi-ի հետ, արդյունքում թողարկում է իրենց հաջորդ մինի ալբոմը 2015 թվականի սեպտեմբերի 25-ին Epic Records-ի հետ համատեղ։
Շրջագայություններ
Phantogram խումբը շրջագայել է հայտնի խմբերի հետ ինչպիսիք են the xx-ը, M83-ը և այլք։ 2013 թվականի սեպտեմբերի 22-ին Hollywood Bowl սրահում կայանալիք M83-ի համերգի բացմանը։ Նրանք ելույթ են ունեցել նաև alt-J-ի շրջագայության բացմանը։ Նրանք նաև ելույթ են ունեցել Muse-ի եվրոպական համերգային շրջագայության ընթացքում։
Խումբը շրջագայություններ է կատարել Հյուսիսային Ամերիկայում և մեծածավալ ֆեստիվալներում ինչպիսիք են Coachella-ն, Austin City Limits-ը, LouFest-ը և այլ փառատոներ։
2010 թվականին փառատոների ընթացքում նրանց խմբում որոշ փոփոխություններ տեղի ունեցան, սակայն խումբը պահպանեց իր անձնակազմը։
Արտաքին հղումներ
Կատեգորիա:2007 հիմնադրված երաժշտական խմբեր Կատեգորիա:Ամերիկյան երաժշտական խմբեր
Ֆրենսիս Քուրքջյան
Կենսագրություն
Ֆրանսիս Նուրհան Քուրքջյանը ծնվել է 1969 թվականին   Փարիզում ։  Նրա նախնիները    Արևմտյան Հայաստանից  են եղել և ցեղասպանության  ժամանակ  բռնել են  գաղթի ճամփան, հայտնվել Հալեպում, այնուհետև հետագայում հաստատվել  Ֆրանսիայում։ Մայրական պապը եղել է տղամարդկանց հագուստի դերձակ, իսկ հայրական պապը՝ մորթողենի վաճառական, որտեղից էլ ծագել է իրենց ազգանունը (քուրք  բառից)։ Հայրը եղել է  ինֆորմատիկայի բնագավառի ինժեներ։ Հոր հորեղբայրը եղել է երաժիշտ Արա Պարթևյանը ։ Քուրքջյանը փոքրուց   հետաքրքրվում էր  արվեստով և  երազում  էր հայտնվել բեմում։ Փարիզի օպերային դպրոցի քննությունն անհաջող հանձնելուց հետո  նրան հետաքրքրեց օծանելիքագործությունը։ 1990 թվականին նա մեկնեց Վերսալ և ստացավ մասնագիտական կրթություն։ Փորցառություն անցնելուց հետո աստիճանաբար մասնագիտանում է։ 25 տարեկանում ստեղծեց իր առաջին աշխատանքը՝ «Le Mâle»-ը, Ժան Պոլ Գոտյեի պատվերով ։ «Le Mâle»-ի ստեղծման համար մոտ  քսան բաղադրիչ է ստեղծվել, այդ թվում օշինդր, անանուխ,  նարդոս, հիլ, դարչին, նարինջ, սանդալի յուղ, վանիլ և այլն ։ Այդ օծանելիքի սրվակն անձամբ ձևավորել է Ժան Պոլ Գոտյեն։ Օծանելիքի խորհրդանիշը ֆրանսիական նավատորմի նավաստին է։ Ֆրանսիսը 1999 թվականին կոսմետիկ պարագաներ  արտադրող «Elizabeth Arden» ընկերության համար ստեղծել է  «Green Tea» բուրմունքը, իսկ «Burberry» ընկերության համար՝«My Burberry» բուրմունքը ։ Ֆրանսիս Քուրքջյանը ավելի քան հարյուր օծանելիքի և բույրերի  հեղինակ է։ 2004 թվականին Քուրքջյանը վերստեղծել է Մարի Անտուանետի սիրված բույրը՝ օգտվելով 18-րդ դարի վերջին Ֆրանսիայի թագավորական արքունիքի պալատի օծանելիքագործի բանաձևերից ։ «Sillage de la Reine» այդ օծանելիքը վաճառվում է միայն Վերսալի պալատում։ Քուրքջյանը ստեղծում է նաև բույր, մեկ օրինակով, պատվիրատուի համար։ Համագործակցել է Papier d'Arménie (Հայկական թուղթ) ընկերության հետ ։
Աղբյուրներ
Կատեգորիա:Ֆրանսահայ գործարարներ Կատեգորիա:Ֆրանսիացիներ հայկական սերմամբ
Գեներթա Դաշ
Գեներթա Դաշ, լեռ Փոքր Կովկասի լեռնահամակարգում, Զանգեզուրի լեռներում, Որոտան գետի ստորին հոսանքի աջափնյա շրջանում։ Լանջերն անտառապատ են ։
Ծանոթագրություններ
Կատեգորիա:Հայկական լեռնաշխարհի լեռներ
Հովհաննես XVI
Հովհաննես XVI (, Giovanni Filagato, , ), Հռոմի կաթոլիկ եկեղեցու հակապապ 997-998 թվականներին ։
Կենսագրություն
Հովհաննեսը ծագումով հույն էր ՝ (Ջովաննի Ֆիլագատտո անվամբ) Կալաբրիա մարզի Ռոսանո քաղաքից ։ Այդ ժամանակ տվյալ տարածքը պատկանում էր Բյուզանդական կայսրությանը, և Հովհաննեսը Օտտոն II կայսեր կնոջ՝ ազգությամբ հույն Ֆեոֆանոի քահանան էր։ Երկու անգամ նա հանդես է եկել որպես կայսերական կանցլեր (980-982), ինչից հետո նշանակվել է Նոնանտոլայի վանահայր (991-992)։ Նաև եղել է կայսեր որդու՝ ապագա կայսր Օտտոն III-ի կնքահայրը, հետագայում նաև դաստիարակը, երբ վերջինս 7 տարեկան էր։ Կայսրուհու թույլտվությամբ Հովհաննեսը նշանակվում է Պյաչենցայի քահանա և ուղարկվում Կոստանդնուպոլիս, որպեսզի ուղեկցի բյուզանդական արքայադստերը։ 996 թվականին Օտտոն II-ի մահից հետո երիտասարդ Օտտոն III-ը գնում է Հովհաննես XV պապի (985-996) մոտ՝ օգնություն խնդրելու, որպեսզի ճնշի Հովհաննես Կրեշենցու ապստամբությունը։ Նա կանգ է առնում Պավիայում, որտեղ նրան ընդունում են որպես Իտալիայի կայսր, և մինչև պապի մահը չի կարողանում հասնել Հռոմ։ Վերջինիս մահից հետո Օտտոն III-ը  կազմակերպում է իր զարմիկ Բրունո Կարինթիայի ընտրությունները որպես Գրիգոր V պապ, և 996 թվականի մայիսի 21-ին նա թագադրում է Օտտոն III-ին։
Երբ կայսր Օտտոն III-ը վերադառնում է Գերմանիա, Հովհաննես Կրեշենցու կողմնակիցները գահընկեց են անում Գրիգոր V պապին։ Բյուզանդացի կայսր Վասիլ Բ-ի օգնությամբ գահ է բարձրանում Հովհաննեսը՝ որպես Հովհաննես XVI։ 997 թվականին արևմտյան եպիսկոպոսների սինոդը ժողով է գումարում և որոշում ընդունում հօգուտ Գրիգոր V-ի։
Օտտոն III-ը Հռոմ է հասնում 998 թվականի փետրվարին և վճռորոշ կերպով ճնշում Հովհաննես Կրեշենցու ապստամբությունը։ Հովհաննես XVI-ը փախչում է, սակայն կայսեր զորքերը հետապնդում և բռնում են նրան։ Դաժանաբար կտտանքների ենթարկելով նրան բերում են Հռոմ, ծաղրանքի ենթարկում, ապա եպիսկոպոսի շորեր հագցնելով՝ նրան ուղարկում են Ֆուլդա (Գերմանիա)։ Այնտեղ մահանում է 1001 թվականին։
Քանի որ Հովհաննես XVI-ը օրինական պապ չի եղել, նրան հաջորդող Հովհաննես պապերը կրել են XVI, XVII և XVIII անունները։ Սակայն միջնադարյան պատմաբաններն ուղղել են այդ անունները՝ նրան ընդգրկելով պապերի ցուցակում։ Այդ սխալ դասակարգումը այլևս չի ուղղվել և մինչև օրս շարունակվում է։
Սեպ (լեռնագագաթ)
Սեպ, Չիսիլի, Չիվիլի, Չիվիլիսիպ, Սիպ, Սիփ, Սյուփ, լեռնագագաթ Հայաստանի Շիրակի մարզում, Ցողասարի լեռներում, Հովտուն գյուղից 3 կմ հյուսիս–արևելք։ Բարձրությունը 2449 մ է ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Շիրակի մարզի լեռներ
Կիմ Ջե Ջունգ
Կիմ Ջե Ջունգ (հանգըլ՝ 김재중,, առավել հայտնի որպես Ջեջունգ, ), հարավկորեացի երգիչ, կոմպոզիտոր, դերասան և մոդել։ Հարավկորեական JYJ բոյ բենդի ամենահայտնի մասնակիցը, ինչպես նաև նախկին DBSK բոյ բենդի երեք մասնակիցներից մեկը։
Ջե Ջունգը հայտնի է նաև իր բենաման Հիրո Ջեջունգ (英雄在中) անվամբ։
Կենսագրություն
Ջե Ջունն ունի մեծ ընտանիք՝ հոգեհայր, մայր և 8 քույր ։ 2006 թվականի նոյեմբերին պարզ դարձավ, որ Ջե Ջունգը որդեգրված տղա է․ նրա կենսաբանական մայրը հայտնվել է միայն տղայի հայտնի դառնալուց հետո։
Հետագայում հայտնվում է Հան ազգանունով տղամարդ և պահանջում Հիրոյի նկատմամբ իր իրավունքները՝ հայտարարելով, որ հանդիսանում է նրա կենսաբանական հայրը։ Տղամարդը դատական գործընթաց է սկսում Ջե Ջունգի խնամատար ծնողների նկատմամբ։ 80-ականների վերջերին տղամարդը բաժանվել է Հիրոյի կենսաբանական մորից՝ տիկին Հանից, և հրաժարվել է ծնողական իրավունքներից։
Խմբի երկրպագուները սկսում են նրան մեղադրել նրանում, որ նա միայն ցանկանում է գումար ստանալ, քանզի այս ողջ ընթացքում նա տղայի հետ չի կապվել։ Այս ամենից հետո տղայի կենսաբանական հայրը հրաժարվում է իր բոլոր պահանջներից․ դատական գործը չեղյալ է հայտարարվում, որովհետև Ջե Ջունգը նրան ճանաչում է որպես հայր։
Հարցազրույցներից մեկում Հիրոն ասել է, որ ցանկանում է, որպեսզի իր երկու մայրերն էլ ապրեն երջանիկ և հոգ տանեն նրա մասին։
Երաժշտական գործունեություն
Դեռահաս տարիքում մեկնել է ինքնուրույն աշխատելու, երկար ժամանակ ապրել է նվազագույն միջոցներով, հետո մասնակցել է SM Entertainment-ի լսումներին։
Չինական Սինկուն Վեյշի (փինյին՝ Xingkong Weishi) հեռուստաալիքի կողմից կատարած հարցման արդյունքում ճանաչվել է «Ասիայի ամենագեղեցիկ տղամարդը»։ Նրա օգտին է քվեարկել ավելի քան 40 մլն մարդ։
2008 թվականին Հիրոն նկարահանվել է կորեաճապոնական «Heaven’s Postal Delivery Man» դորամայում։ Կնոջ դերը մարմնավորել է Հան Հյո Ջուն։ Հիրոյի կերպարը խորհրդավոր երկնային փոստատար էր, որը կենդանի մարդկանց բերում է հաղորդագրություններ մահացածներից։
Հան Հյոջուն խաղում է աղջկա դեր, ով կորցրել է իր սիրելիին, բայց չի մոռացել նրան։ Դրաման «telecinema» ձևաչափի է (հեռուստատեսային սերիաներ և ֆիլմ) և բաղկացած է 7 տարբեր գլուխներից։
Պաշտոնական թողարկումը նշանակված էր 2009 թվականի սեպտեմբեր ամսին, սակայն այդ շրջանում DBSK խմբի շուրջ ծագած խնդիրների և SM Entertainment դեմ Ջե Ջունգի, Յուն Ջոնգի և Ջունգ Սուի կողմից դատական հայցի պատճառով հեռուստասերիալի և ֆիլմի շնորհանդեսը տեղի է ունեցել միայն նոյեմբերին։
2010 թվականից Ջե Ջունգը JYJ բոյ բենդի կազմում է։
2010 թվականին էկրան բարձրացավ Hard To Say I Love You ( սոըբաո նի նարենակուտե) դորաման, որտեղ նա խաղացել է կրտսեր քրոջ հետ Կորեայից Ճապոնիա ժամանած «բժշկի» դերը, ով աշխատում է բժշկական սարքավորումների տարածման փոքրիկ գրասենյակում ։
2012 թվականին նկարահանվել է «Դոկտոր Ջինի արկածները ժամանակի մեջ» դորամայում, որտեղ խաղացել է սպա Կիմ Հյոն Տակի դերը։ Նույն թվականին մասնակցել է «Ծածկագրային անվանում․ Շնագայլ» ֆիլմի նկարահանման աշխատանքներին՝ դերասանուհի Սոն Ջի Հյոյի հետ։
2014 թվականին նկարահանվել է «Եռանկյուն» և «Լրտեսը» դորամաներում։
Իր վերջին համերգն անցկացրել է Հվաջունգ գիմնազիայում, 2015 թվականի մարտի 28-ին և 29-ին։
2015 թվականի մարտի 31-ին գնացել է բանակ, որտեղ կանցկացնի հետագա 2 տարիները։
Սոլո սկավառակագրություն
• [2008.03.12] Keyword / Maze • [2013.17.01] «MINE» — առաջին մինի սոլո ալբոմ (հետագայում թողարկվել է «I» անվամբ)
• [2013.29.10] «WWW (WHO WHEN WHY)» — երկրորդ սոլո ալբոմ
Արտաքին հղումներ
Կատեգորիա:Հարավկորեացի դերասաններ Կատեգորիա:Հարավկորեացի մոդելներ Կատեգորիա:Հարավկորեացի երգիչներ Կատեգորիա:Ճապոնացի երգիչներ Կատեգորիա:Հարավկորեացի կոմպոզիտորներ Կատեգորիա:Հարավկորեացի կինոդերասաններ Կատեգորիա:Բեմական կեղծանուններ
Միլոս (նոմոս)
Միլոս (Περιφερειακή ενότητα Μήλου Միլոուս), տարածաշրջանային միավոր կամ նոմոս Հունաստանի արևելքում, Էգեյան ծովի հարավում։ Մտնում է Հարավային Եգեյան կղզիներ մարզի մեջ։ ներառում է համայնքներ։ Դրանք են՝ Կիմոլոսը (9), Միլոսը (11), Սիֆնոսը (17), Սերիֆոսը (15) ։ Տարածքը կազմում է 362.5 քառ. կմ, իսկ բնակչությունը 2011 թվականի տվյալներով 9,932 մարդ։ նոմոսի կենտրոնը և խոշորագույն քաղաքը Վոլոսն է։
Աղբյուրներ
Կատեգորիա:Հարավային Եգեյան կղզիներ պերիֆերիայի նոմոսներ
Կրասնոգվարդեյսկի շրջան (Օրենբուրգի մարզ)
Կրասնոգվարդեյսկի շրջան (Красногвардейский район), մունիցիպալ շրջան Ռուսաստանի Դաշնության Օրենբուրգի մարզում։
Ստեղծվել է 1966 թվականին։ Վարչական կենտրոնը՝ Պլեշանովո ։
Աշխարհագրություն
Շրջանի տարածքի մակերեսը կազմում է 2800 կմ²։
Բնակչություն
2010 թվականի մարդահամարի արդյունքներով շրջանում բնակվում էր 23185 մարդ։ Բնակչության խտությունը կազմում էր 8,28 մարդ/կմ²։
Արտաքին հղումներ
Կատեգորիա:Օրենբուրգի մարզ Կատեգորիա:Ռուսաստանի շրջաններ ըստ դաշնային սուբյեկտների
Հողմաջուր
Հողմաջուր, գետ Հայաստանի Շիրակի մարզում։ Սկիզբ է առնում Ցողասարի լեռների արևելյան ծայրամասից և Ջրաձոր գյուղի մոտ ձախից միախառնվում Ախուրյանին։ Երկարությունը 16 կմ է ։
Գյուհերչիլերի հանք
Գյուհերչիլերի հանք, աղահանքեր Թուրքիայի Էրզրումի մարզում, Թորթում քաղաքից ոչ հեռու ։
Ծանոթագրություններ
Կատեգորիա:Հայկական լեռնաշխարհ Կատեգորիա:Աղահանքեր այբբենական կարգով Կատեգորիա:Էրզրումի մարզ
Գյամբել
Գյամբել, Կյամբիլ, լեռնաբազուկ և գագաթ Փոքր Կովկաս լեռնահամակարգում, Զանգեզուրի լեռնաշղթայում, Բարգուշատի լեռների հյուսիսային ճյուղավորումում, Գորիսի և Սիսիանի շրջանների սահմանագլխին։ Գամբել լեռնագագաթը գտնվում է Սիսիանի շրջանի Լեռնաշեն գյուղից հարավ-արևելք։ Բարձրությունը 2712 մ է ։
Ծանոթագրություններ
Կատեգորիա:Հայկական լեռնաշխարհի լեռնագագաթներ Կատեգորիա:Լեռնագագաթներ այբբենական կարգով
Կոզարնիկա
Կոզարնիկա կամ Կոզարնիկայի քարանձավ (Пещера Козарника, Այծի քարանձավ), Բուլղարիայի հարավ-արևմուտքում գտնվող բնական քարանձավ, որը օգտագործվել է որպես որսորդական կացարան Ստորին պալեոլիթի ժամանակ (1.6-1.4 միլիոն տարի առաջ) ։ Սա Բալկաններով Աֆրիկայից Եվրոպա մարդկության մեծ գաղթի վկայությունն է ի տարբերություն, Ջիբրալթարով գաղթի վարկածի։ Քարանձավը Եվրոպայում վաղ պալեոլիթի մարդու քարանձավային բնակության օրինակ է ։ Թարանձավի երկարությունը 210 մետր է։ Հայտնաբերվել է 1984 թվականին։
Հնագիտական պեղումներ
Բուլղարիայի գիտությունների ակադեմիայի Հնագիտության ինստիտուտը և Բորդոյի երկրագիտական և չորրորդական նախապատմության ինստիտուտը՝ Նիկոլայ Սիրակովի և Ժան Լյուկ Գոադելիի գլխավորությամբ 1996 թվականից քարանձավում իրականացվում են հնագիտական պեղումներ։
Քարանձավը բնակեցված է եղել վաղ պալեոլիթից։ Առավել հետաքրքրություն են ներկայացնում խորը շերտերը, որոնց տարիքը 1,4 մլն տարի է։ Այնտեղ հայտնաբերվել են մարդու ոսկորներ, որոնք հնարավոր է, որ պատկանել են հոմո էրեկտուսին (Homo erectus)։ Եթե թվագրությունը հավաստի է, ապա սա Եվրոպայում բանական մարդու ներկայության ամենավաղ ապացույցներից է։
Արտաքին հղումներ
Կատեգորիա:Բուլղարիայի քարանձավներ
Ացանա (Հարավային Կորսիկա)
Ացանա (Azzana), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Սևի Սորու Չինարկա կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A027։
Բնակչություն
Համայնքի բնակչությունը 2008 թվականին կազմում էր 54 մարդ։
Տնտեսություն
2007 թվականի տվյալներով 32 աշխատունակ տարիքի մարդկանցից (15-64 տարեկան) 13-ը տնտեսապես ակտիվ էին, 19-ը անգործունակ (ակտիվության ցուցանիշը 40,6 %, 1999 թվականին եղել է՝ 48,6 %)։ 13 աշխատունակ բնակիչներից 11-ը աշխատում էին (5 տղամարդ և 6 կին), անաշխատանք էին 2-ը (1 տղամարդ և 1 կին)։ 19 անգործունակ մարդկանցից 1-ը աշակերտներ կամ ուսանողներ են, 11-ը թոշակառու, 7-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Մատվեևսկի շրջան
Մատվեևսկի շրջան (Матвеевский район), մունիցիպալ շրջան Ռուսաստանի Դաշնության Օրենբուրգի մարզում։
Ստեղծվել է 1935 թվականին։ Վարչական կենտրոնը՝ Մատվեևկա ։
Աշխարհագրություն
Շրջանի տարածքի մակերեսը կազմում է 1800 կմ²։
Բնակչություն
2010 թվականի մարդահամարի արդյունքներով շրջանում բնակվում էր 14287 մարդ։ Բնակչության խտությունը կազմում էր 7,94 մարդ/կմ²։
Արտաքին հղումներ
Կատեգորիա:Օրենբուրգի մարզ Կատեգորիա:Ռուսաստանի շրջաններ ըստ դաշնային սուբյեկտների
Կիտ Հարինգ
Կիտ Հարինգ (Keith Haring, ), ամերիկացի նկարիչ, քանդակագործ և հասարակական գործիչ։
Կենսագրություն
Հարինգը ծնվել է Փենսիլվանիայում, վաղ տարիքից սկսել է նկարել, հետաքրքրվել է ամերիկյան հայտնի մշակույթի զավեշտական գրքերով, մուլտֆիլմերով, գովազդներով։ Երկու կիսամյակ սովորել է Փիթսբուրգի Գեղարվեստի դպրոցում, ապա թողել է դասերը։ Տեղափոխվել է Նյու Յորք, զբաղվել է պատերի վրա գեղանկարչությամբ Նյու Յորքի մետրոյում, ինչպես նաև Մելբուռնում, Սիդնեյում, Ռիո դե Ժանեյրոյում, Ամստերդամում, Փարիզում, Բեռլինում։
Ընկերություն է արել Ժան Միշել Բասկիայի, Էնդի Ուորհոլի, Մադոննայի, Ուիլյամ Սյուարդ Բերրոուզի, Յոկո Օնոյի, Գրեյս Ջոնսի հետ։
Կիտ Հարինգնի առաջին անհատական ցուցահանդեսը կազմակերպվել էր Նյու Յորքում՝ 1982-ում։ Մասնակցել է խոշոր ցուցահանդեսների։ 1986 թվականին նկարիչը Մանհեթենում բացել է Pop Shop խանութ-սրահը, որտեղ վաճառվում էր նկարչի նկարներով տարբեր իրեր։ Խանութ-սրահը գոյություն է ունեցել մինչև 2005 թվականի սեպտեմբեր, և այժմ էլ շարունակում է աշխատել ինտերնետ-խանութի տեսքով։ Այս խանութի հայտնվելը համապատասխանում էր նկարչի շահերին, որպեսզի իր աշխատանքները հնարավորինս մատչելի դարձնեն և հեռացնեն իրենց արվեստի եւ զանգվածային մշակույթի միջև սահմանը։ Նույն նպատակով, մինչև Pop Shop-ը, ինչպես նաև դրա բացումից հետո, նկարիչը հաճախ իրեն մոտեցող մարդկանց շապիկներին նկարում էր, ստորագրում նոթատետրերում, ամսագրերում։
Կիթտ Հարինգնը բացահայտ միասեռական էր, և 1988 թվականին նրա մոտ հայտնաբերվում է Ձեռքբերովի իմունային անբավարարության համախտանիշ (ՁԻԱՀ)։ Այդ պահից ի վեր Կիթ Հարինգնը ակտիվ քարոզչական աշխատանք է ծավալում ՁԻԱՀ-ով հիվանդների խնդիրները բարձրաձայնելու համար, այդ հիվանդության վտանգը դառնում է նրա աշխատանքներում մշտական թեմաներից մեկը (որպես կանոն, ՁԻԱՀ-ը նրա նկարներում արտահայտվում էին սերմնաբջիջների տեսքով)։ Մինչ օրս Կիտ Հարինգը շարունակում է մնալ ամենահայտնի և առավել ակտիվ ՁԻԱՀ-ի դեմ պայքարող նկարիչը։
Նկարչի մահը վրա է հասել 1990 թվականի փետրվարի 16-ին, պատճառ են դարձել ՁԻԱՀ-ի հետևանքով առաջացած բարդությունները։
Ստեղծագործություն
Զգացել է Ժան Դյուբյուֆեի, Էնդի Ուորհոլի, Ջեքսոն Պոլլոքի, Մարկ Թոբիի ազդեցությունը։
Ժառանգություն
1989 թվականին հիմնադրել է Կիտա Հարինգի հիմնադրամը՝ օգնելու մանկական կազմակերպություններին և ՁԻԱՀ-ով հիվանդներին, որը գործում է մինչև այս օրը։
2008 թվականին, Հարինգնի 50-ամյակին նվիրված, նրա հետահայաց ցուցահանդեսներ տեղի են ունեցել Տեռասայում, Լիոնում, Բուդապեշտում և այլ տեղերում։ 2010 թվականին Ravensburger Puzzle ընկերությունը թողարկել է 32 256 մասից բաղկացած խճանկարը, որը դարձել է աշխարհի նոր խոշորագույն խճանկարը։ Դրա վրա պատկերված է նկարչի 32 նկարազարդումներից բաղկացած կոլաժ Այս փազլի չափսը կազմել է 544×192 սմ, զանգվածը` 26 կգ։
Ծանոթագրություն
<references group="" responsive="1">
Արտաքին հղումներ
Կատեգորիա:Ամերիկացի նկարիչներ Կատեգորիա:Ամերիկացի քանդակագործներ Կատեգորիա:ՁԻԱՀ-ի հետ կապված հիվանդություններից մահացածներ Կատեգորիա:20-րդ դարի քանդակագործներ Կատեգորիա:Ամերիկացի հասարակական գործիչներ Կատեգորիա:Ամերիկացի լուսանկարիչներ
Ժոզեֆինա Մուտցենբախեր
'''Ժոզեֆինա Մուտցենբախեր. վիեննացի պոռնիկի կյանքի պատմությունը՝ իր իսկ շուրթերով' (գերմաներեն՝ Josefine Mutzenbacher oder Die Geschichte einer Wienerischen Dirne von ihr selbst erzählt''), Ավստրիայի մայրաքաղաք Վիեննայում 1906 թվականին անանուն հրատարակված էրոտիկ վեպ։ Գրական այս երկը, որ թեմայի առումով առաջիններից մեկն է համարվում արևմուտքի գրականությունների մեջ, լայնորեն հայտնի է   գերմանախոս երկրներում, 100 տարուց ավելի ժամանակահատվածում բազմիցս հրատարակվել է գերմաներեն, թարգմանվել ու հրատարակվել է նաև անգլերեն, վաճառվել, ընդհանուր առմամբ, ավելի քան 3 միլիոն տպաքանակով , դարձել էրոտիկ գրականության բեսթսելլեր  ։
Պոռնոգրաֆիկ գրականության դասական երկ համարվող «Ժոզեֆինա Մուտցենբախեր...» վեպի հեղինակ սկզբնական շրջանում համարել են կամ Ֆելիքս Զալտենին («Բեմբի. կյանքն անտառում» վեպի հեղինակ), կամ Արթուր Շնիցլերին (վերջին վարկածը առաջ են քաշել և փորձել են հիմնավորել Վիեննայի համալսարանի գրադարանավարները) ։ Ներկայումս գրականագետները, քննադատները, ավստրիական կառավարությունն ինքն էլ՝ վեպի հեղինակումը վերագրում են Ֆելիքս Զալտենին       ։ Բնագրում գործածված է այն ժամանակների Վիեննայի տեղական խոսվածքը, որի շնորհիվ էլ վեպը լեզվաբանների համար ծառայում է որպես հազվագյուտ մի աղբյուր՝ այդ խոսվածքն ուսումնասիրելու առումով։ Բացի այդ, ուշադրության է արժանանում նաև այն հանգամանքը, որ վեպում որոշակիորեն պատկերված են հասարակության ստորին խավերի կյանքի պայմանները այն ժամանակներում։ Անգլերենից զատ՝ երկը թարգմանվել է նաև ֆրանսերեն, պորտուգալերեն, իսպաներեն, իտալերեն, հունգարերեն, իվրիտ, հոլանդերեն, ճապոներեն, շվեդերեն, ֆիններեն..., բազմիցս էկրանավորվել է, բեմականացվել, օգտագործվել համալսարանական բանավիճային սեմինարների ժամանակ....
Էկրանավորումներ
'''Ժոզեֆինա Մուտցենբախեր. վիեննացի պոռնիկի կյանքի պատմությունը՝ իր իսկ շուրթերով''' վեպի մոտիվներով բազմաթիվ ֆիլմեր են նկարահանվել։ Հենց միայն Գերմանիայի Դաշնային Հանրապետությունում 1970-ից 1996 թվականն ընկած ժամանակամիջոցում այդ երկի հիման վրա նկարահանվել է տասնվեց պոռնոգրաֆիկ բնույթի կինոնկար։
Դետեկտիվ
Կատեգորիա:Ավստրիական գրականություն Կատեգորիա:Էրոտիկ վեպեր
Երևման Սուրբ Խաչ եկեղեցի (Ախալքալաք)
Երևման Սուրբ Խաչ եկեղեցի (Սուրբ Հովհաննես-Կարապետ եկեղեցի), 10-11-րդ դարերի հայ քաղկեդոնական եկեղեցի ներկայիս Վրաստանի Ախալքալաքի մունիցիպալիտետում, Ախալքալաք քաղաքից 7 կմ հարավ-արևելք գտնվող հայաբնակ Խորենիա գյուղում ։
1830-ական թվականներին կարենցի գաղթականները ամայի գյուղատեղիում հաստատվելուց հետո եկեղեցին նորոգել են և օծել Սուրբ Հովհաննես-Կարապետ անունով՝ դարձնելով ծխական եկեղեցի։ Գործել է մինչև խորհրդային առաջին տարիները ։
1850-ական թվականներից հետո այս եկեղեցին վավերագրերում հիշվում է Երևման Սուրբ Խաչ անվամբ ։
Ճարտարապետություն
Եկեղեցին ունի միանավ, թաղածածկ բազիլիկ կառուցվածք։ Կառուցված է համակ սրբատաշ քարով։ Արտաքին չափերն են՝ 13,65 x 6,6 մ։ Հարավից եկեղեցուն կից է երկրորդ փոքր եկեղեցին, որը կառուցման ժամանակաշրջանով մոտ է հիմնական եկեղեցուն ։
Արձանագրություններ
Եկեղեցու պատերին առկա են բազմաթիվ հայատառ արձանագրություններ, որոնք 1988 թվականին ուսումնասիրել է հուշարձանագետ Սամվել Կարապետյանը ։
1896 թվականին Խորենիա այցելած վրացի Ի. Ռոստոմաշվիլին վերծանել է եկեղեցու որմերին պահպանված վրաց մեսրոպատառ արձանագրությունները։ Դրանցից չափով ու բովանդակությամբ ամենամեծը գտնվում էր եկեղեցու տանիքում։ Չցանկանալով ընդունել եկեղեցու հայկական լինելը՝ Ի. Ռոստոմաշվիլին նշել է, որ արձանագիր քարն այնտեղ տարվել էր հայերի կողմից եկեղեցին իբր յուրացնելու նպատակով ։
Բեկանդաղ
Բեկանդաղ , լեռներ Հայկական լեռնաշխարհում, Սասունի լեռներում, ջրբաժան է Բիթլիս գետի և Տիգրիսի ավազանին պատկանող Խարզան գետի միջև ։
Ծանոթագրություններ
Կատեգորիա:Թուրքիայի լեռնաշղթաներ Կատեգորիա:Հայկական լեռնաշխարհի լեռներ
Ամեն ինչ մորս մասին
«Ամեն ինչ մորս մասին» (Todo sobre mi madre), իսպանացի ռեժիսոր Պեդրո Ալմոդովարի ամենահայտնի դրամատիկ ֆիլմերից, նկարահանված 1999 թվականին ։ Ֆիլմի համարյա բոլոր գլխավոր հերոսները կանայք են՝ մայր, քույր, բուժքույր, դերասանուհի, տրանսվեստիտ։ Արժանանցել է Օսկար, Ոսկե գլոբուս, Սեզար, BAFTA կինոմրցանակների՝ որպես լավագույն օտարալեզու ֆիլմ։ Լավագույն ռեժիսորական աշխատանքի համար ստացել է Կաննի կինոփառատոնի մրցանակ։
Սյուժե
17-ամյա Էստեբանը, որը երազում է գրող դառնալ, ծննդյան օրը մահանում է ավտովթարի հետևանքով իր իսկ մոր աչքի առաջ։ Պատճառն այն էր, որ նա, ինքնագիր վերցնելու նպատակով, ցանկանում էր հասնել իր կուռքի՝ դերասանուհի Դիմկայի ավտոմեքենայի հետևից։
Մանուելան վերցնում է երեխային, անվանում Էստեբան և կրկին հատում Բարսելոնա-Մադրիդ ճանապարհը նորածին երեխայի հետ, ինչպես դա արեց 18 տարի առաջ իր Էստեբանի հետ։
Սցենար
Ֆիլմի մասին գաղափարը ծագել է ավելի վաղ նկարահանված «Իմ գաղտնիքի ծաղիկը» (1995), ֆիլմից, որտեղ երիտասարդ բժիշկը փորձում է ստանալ երեխային կորցրած մոր համաձայնությունը՝ մահացած որդու օրգանները փոխպատվաստման տրամադրելու համար ։ Ռեժիսորի խոսքով, սյուժեի համար ամենաէքստրավագանտ էպիզոդները գտել է ժամանակակից Բարսելոնայի կյանքն ուսումնասիրելու արդյունքում ։
Ռոզայի կերպարը վերցված է թերթից, որտեղ պատմվում էր միանձնուհիների մասին, որոնք ամբողջությամբ նվիրվել էին տրանսվեստիտների և մարմնավաճառների խնամքին։ Լոլան արտացոլում է հայր դառնալու մոլուցքը, որն ունեցել է ռեժիսորը 40 տարեկան հասակում ։ Մանուելի կերպարում ռեժիսորը ցանկացել է ցույց տալ կնոջ, որը լիովին ոչնչացվել է, ասես կայծակից այրվել է, սակայն ողբերգությունից հետո ուժ է գտնում և ամեն ինչ նորից սկսում ։
Ֆիլմի նկարահանման ժամանակ Ալմոդովարը դերասանուհիներից պահանջում էր, որ նրանք ինչքան հնարավոր է անկաշկանդ ու բնական խաղան ։ Այդ իսկ պատճառով թե այս և թե Ալմոդովայի մյուս բոլոր ֆիլմերիում կանանց խաղն աչքի է ընկնում իր պարզությամբ, բայց միաժամանակ հոգեբանական խորը զգացմունքներով, դրամատիկ խաղով ու բնականությամբ։
Թեմա
Պեդրո Ալմոդովարը ֆիլմը նվիրել է «…բոլոր դերասանուհիներին, որոնք խաղում են, բոլոր կանանց, որոնք խաղում են, բոլոր տղամարդկանց, որոնք խաղում են և վերածվում կանանց, բոլոր նրանց, ովքեր ցանկանում են մայր դառնալ և իր մորը»։ Ֆիլմում հղումներ կան մի քանի այլ ֆիլմերից. «Ամեն ինչ Եվայի մասին», "Ցանկությունների տրամվայ», «Պրեմիերա» ։
Ջիմ Հոբերմանի կարծիքով, ֆիլմի հիմնական թեման՝ կյանքով մշակույթի նմանակումն է, որը նմանակում է կյանքին ։
Քննարկելով Լոլայի և Մանուելի միասեռ ընտանիքը, ռեժիսորը նկատում է, որ 20-րդ դարի վերջում հնարավոր է դառնում ամենատարբեր բնույթի ընտանիքների կազմումը, և որ «ընտանիքին պետք է հարգել, ինչպիսին էլ որ այն լինի, չէ որ գլխավորն այն է, որ ընտանիքի անդամներն իրար սիրեն» ։
Ճանաչում
«Ամեն ինչ մորս մասին» ֆիլմն Ալմոդովարի առաջին ֆիլմն է, որն ընտրվեց Կաննի կինոփառատոնի համար։ Այն հիացմունքով ընդունվեց հանդիսատեսի կողմից և համարվում էր Ոսկե արմավենու ճյուղի գլխավոր հավակնորդներից մեկը ։ «Մեր առջև առավել բարի, առավել մարդկային Ալմոդովարն է», - գրել է Ջոնաթան Ռոզենբաումը ։
Ընդհանուր առմամբ ֆիլմն արժանացել է 40 տարբեր մրցանակների, այդ թվում՝ Օսկարի, Ոսկե գլոբուսի, Սեզարի, Բրիտանական կինոակադեմիայի BAFTA մրցանակի՝ որպես լավագույն օտարալեզու ֆիլմֆիլմ, Կաննի կինոփառատոնի երկու մրցանակների, յոթ իսպանական ազգային Գոյա կինոմրցանակի, Սան-Սեբաստիանի կինոփառատոնի մրցանակի։
Արտաքին հղումներ
Կատեգորիա:Պեդրո Ալմոդովարի ֆիլմեր Կատեգորիա:Իսպանական ֆիլմեր Կատեգորիա:1999 ֆիլմեր Կատեգորիա:Ֆրանսիական դրամա ֆիլմեր Կատեգորիա:Իսպաներեն ֆիլմեր Կատեգորիա:Անգլերեն ֆիլմեր Կատեգորիա:«Սեզար» մրցանակի դափնեկիր ֆիլմեր Կատեգորիա:Ֆրանսիական ֆիլմեր Կատեգորիա:Ֆեմինիստական ֆիլմեր Կատեգորիա:BAFTA մրցանակի դափնեկիր ֆիլմեր Կատեգորիա:Warner Bros. ֆիլմեր Կատեգորիա:Իսպանական դրամա ֆիլմեր
Տանյոն
Բնակչությունը 2008 թվականի դրությամբ կազմում է 951 մարդ, բնակչության խտությունը` 39.67 մարդ/կմ²։ Բնակավայրը զբաղեցնում է 23.97 կմ² տարածք։
Աշխարհագրություն
Գտնվում է Փարիզ քաղաքից 155 կմ հյուսիս-արևելք, Շալոն ան Շամպայն քաղաքից 55 կմ հյուսիս, Շառլվիլ Մեզիեր քաղաքից 50 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 585 աշխատունակ (15-64 տարեկան) բնակիչ, որոնցից ակտիվ էին 452-ը, իսկ ոչ ակտիվները` 133։ Ակտիվության ցուցանիշը կազմում է 77,3 %։ 452 աշխատունակ մարդկանցից աշխատել է 424 անձ (225 տղամարդ և 199 կին)։ Գործազուրկ են եղել 28 անձ (13 տղամարդ և 15 կին)։ 133 անաշխատունակներից 38-ը եղել են աշակերտներ կամ ուսանողներ, 54-ը` թոշակառուներ, իսկ 41-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Բուժունյաց լեռնաշղթա
Բուժունյաց լեռներ, լեռներ Հայկական լեռնաշխարհում, Թոնդրակ լեռնաշղթայի համակարգում ։
Ծանոթագրություններ
Կատեգորիա:Հայկական լեռնաշխարհի լեռնաշղթաներ Կատեգորիա:Թուրքիայի լեռնաշղթաներ
Բիտ Դաիուկկի
Բիտ Դաիուկկի, Բիթ Դայուկկի, հնագույն երկիր Վանա լճի հարավարևելյան կողմում, Ասորեստանի հյուսիսային սահմանագլխին, Մանա երկրի հյուսիսում։ Մ․թ․ա․ 8-րդ դարի վերջին Ուրարտուի դաշնակիցն էր ընդդեմ Ասորեստանի ։
Ծանոթագրություններ
Կատեգորիա:Հայկական լեռնաշխարհի հնագույն երկրներ
Յասնիի շրջան (Օրենբուրգի մարզ)
Ստեղծվել է 1979 թվականին։ Վարչական կենտրոնը՝ Յասնիյ ։
Աշխարհագրություն
Շրջանի տարածքի մակերեսը կազմում է 3500 կմ²։
Բնակչություն
2010 թվականի մարդահամարի արդյունքներով շրջանում բնակվում էր 6531 մարդ։ Բնակչության խտությունը կազմում էր 1,87 մարդ/կմ²։
Արտաքին հղումներ
Կատեգորիա:Օրենբուրգի մարզ Կատեգորիա:Ռուսաստանի շրջաններ ըստ դաշնային սուբյեկտների
Գորիսի սարավանդ
Գորիսի սարավանդ, Տեղի սարավանդ, սարավանդ Հայաստանի Սյունիքի մարզում, Որոտան գետի հովտի և Ղարաբաղի լեռների միջև ,՝ Իշխանասար լեռնազանգվածի հարավ-արևելքում։ Բարձրություն 1300-2000 մ է։ Ընդհանուր թեքությունը՝ հարավ-արևելք և արևելք։ Կազմված է հրաբխածին-բեկորային ապարներից (Գորիսի շերտախումբ)։ Բնորոշ են ռելիեֆի էրոզային, տեղատարումային ձևերը (բրգաձև ժայռեր, քարանձավներ և այլն), էրոզային կտրվածքի խորությունը որոշ տեղերում 200-300 մ է։ Մակերևույթը մասնատված է Վարարակ, Ձորաշեն, Խնձորեսկ, Սպիտակջուր, Տեղ, Խոզնավար, Խնածախ գետերի խոր հովիտներով։ Կլիման բարեխառն է, տարեկան տեղումները՝ 500-800 մմ։ Լանդշաֆտը լեռնատափաստանային է։ Մշակում են հացահատիկային բույսեր, բազմամյա խոտաբույսեր, խաղող, զբաղվում պտղաբուծությամբ ։ Ունի թույլ բլրավոր մակերևույթ, հարավ-արևելք դիրքադրություն։ Էրոզիայի հետևանքով մասնատվել է մեկուսացած փոքրաթեք հարթավայրերի (Գորիսի, Խնձորեսկի, Տեղի, Կոռնիձորի, Խնածախի և այլն)։ Գետահովիտների զգալի մասը մշտական հոսք չունի, խորն է (200— 300 մ)՝ զառիթափ, ժայռոտ ու քարափային լանջերով։ Տեղի սարավանդ կազմված է հրաբխածին-բեկորային ապարներից (Գորիսի շերտախումբ)։ Կան կոնաձև, սնկաձև ու բրգաձև ժայռեր՝ կազմված տուֆաբրեկչիաներից։ Գերակշռում են կարբոնատային և սակավահումուս սևահողերը։ Բուսածածկույթը տափաստանային է։ Տարածված են շյուղախոտը, փետրախոտը։ Մշակում են հացահատիկային կուլտուրաներ, բազմամյա խոտաբույսեր։
Ծանոթագրություններ
Կատեգորիա:Հայաստանի սարավանդեր
Լատինաամերիկյան արվեստի թանգարան (Բուենոս Այրես)
Լատինաամերիկյան արվեստի թանգարան (Museo de Arte Latinoamericano de Buenos Aires, կրճատ՝ MALBA), գլխավորապես քսաներորդ դարի լատինաամերիկյան արվեստը ներկայացնող թանգարան, որը գտնվում է Արգենտինայի մայրաքաղաք Բուենոս Այրեսի Պալերմո շրջանի Ֆիգերոա Ալկորտա պողոտայի վրա։
Գառլըդաղ
Գառլըդաղ, լեռ Վասպուրականի լեռներում, Մակու քաղաքից 10-11 կմ հարավ։ Շրջակայքի նկատմամբ բարձրությունը մեծ չէ ։
Լատինաամերիկյան արվեստի թանգարան (Բուենոս Այրես)
Թանգարանը, որ հիմնել է իր մարդասիրությամբ համբավված արգենտինացի միլիարդատեր Էդուարդո Կոնստանտինին, բացվել է 2001 թվականի սեպտեմբերի 21-ին։ Մշտական ցուցադրության հիմնական մասը կազմել է անձամբ հենց իր՝ Կոնստանտինիի ժողոված արվեստի ստեղծագործությունների հավաքածուն։
Գառլըդաղ
Ծանոթագրություններ
Կատեգորիա:Հայկական լեռնաշխարհի լեռներ
Լատինաամերիկյան արվեստի թանգարան (Բուենոս Այրես)
Ներկայումս թանգարանը կառավարվում է շահույթ չհետապնդող, ոչ առևտրային «MALBA-Կոնստանտինի հիմնադրամ»(իսպ՝. «Fundacion MALBA-Constantini») կազմակերպության կողմից։ Թանգարանի կազմի մեջ մտնում է նաև ակտիվորեն գործող մշակութային կենտրոնը, որը կազմակերպում է արվեստի գործերի ցուցահանդեսներ, կինոնկարների ցուցադրություններ, սերտ կապեր հաստատում մշակութային այլ օջախների հետ, համատեղ միջոցառումներ նախաձեռնում։ Թանգարանը, որ ամեն տարի մեկ միլիոնից ավելի այցելուներ է ընդունում, ներկայումս արդեն ունի իր հետ ակտիվորեն համագործակցող 1400-ից ավելի խնամակալներ, նվիրատուներ, բարերարներ ։
Թանգարանի շենքը
Մշակութային այս երևելի օջախի շենքի նախագիծն ընտրվել է ճարտարապետական միջազգային բաց մրցույթի արդյունքների հիման վրա։ Մրցույթին 45 երկրներից ներկայացվել են 450 նախագծեր, որոնց վերաբերյալ եզրակացություններ է տվել հեղինակավոր միջազգային ժյուրին՝ իր կազմում ունենալով հռչակված ճարտարապետների՝ բրիտանացի Նորման Ֆոսթերին, արգենտինացի Սեզար Պելլիին, շվեյցարացի Մարիո Բոտտային ։ Հաղթող է ճանաչվել և առաջին կարգի մրցանակին արժանացել Կորդովա քաղաքում գործող AFT Architects ճարտարապետական ֆիրմայի աշխատակիցների՝ արգենտինացի երիտասարդ ճարտարապետներ Գաստոն Ատելմանի, Մարտին Ֆուրկադեի և Ալֆրեդո Տապիայի պատրաստած նախագիծը՝ քսաներորդ դարի 90-ական թվականներին մեծ ժողովրդականություն վայելող դեկոնստրուկտիվիզմի ոճով ստեղծված, անչափ ուշագրավ մի գործ , որը շինարարների կողմից կյանքի է կոչվել հետևողականորեն ու խնամքով։
Արվեստի գործերի հավաքածուն
Եռահարկ կառույցի առաջին հարկի ցուցասրահներում ներկայացված են լատինաամերիկյան ժամանակակից նկարիչների ու քանդակագործների ստեղծագործություններ, երկրորդ հարկում՝ թանգարանային հավաքածուի միջուկը հանդիսացող 270 գեղարվեստական աշխատանքներ, որոնք ստեղծվել են քսաներորդ դարի առաջին կեսին, իսկ երրորդ հարկի սրահները տրամադրվում են ժամանակավոր ցուցահանդեսներին։ Ներկայումս թանգարանի հավաքածուն ներառում է Լատինական Ամերիկայի տարբեր երկրների շուրջ 160 արվեստագետների չորս հարյուրից ավելի աշխատանքներ, այդ թվում՝ մեծահամբավ նկարիչներ Ֆրիդա Կալլոյի, Ֆերնանդո Բոտերոյի, Անտոնիո Բերնիի, Խորխե դե լա Վեգայի, Լեոն Ֆերրերիի բարձրարվեստ գործերի նմուշներ։ Թանգարանը կառավարող «MALBA Constantini» հիմնադրամի ջանքերով հավաքածուն շարունակաբար հարստանում է քսաներորդ դարասկզբից մինչև մեր օրերը Լատինական Ամերիկայի տարբեր երկրներում ստեղծված գեղարվեստական լավագույն ստեղծագործություններով։
Արտաքին հղումներ
Կատեգորիա:Արգենտինայի թանգարաններ Կատեգորիա:Բուենոս Այրեսի շենքեր և կառույցներ
Մեծ օվկիանոսային ճանապարհ
Մեծ օվկիանոսային ճանապարհ (Great Ocean Road), զբոսաշրջային տեսարժան վայր ավստրալիայի Վիկտորիա նահանգում ։
Նկարագիր
243 կմ երկարությամբ Մեծ օվկիանոսային ճանապարհը (պաշտոնական անվանուը՝ B 100) անցնում է Վիկտորիա նահանգի Խաղաղ օվկյանոսյան ափերով։ Սկսվում է Թորքուեյ քազաքից՝ -38.3375°N, 144.31667°W, ավարտվում Ալլանսֆորդ քաղաքի մոտ՝ -38.38444°N, 142.6225°W։ Ճանապարհի հիմնական մասն ասնցում է ափի երկայնքով, բայց կան նաև ցամաքային հատվածներ, որտեղ ճանապարհն անցնում է խաղողի այգիներով և խոնավ անտառներով ։ Ունի երթևեկության երկու գոտի և սահմանված է 80 կմ/ժ արագություն։ 2005 թվականից, Լորնից մինչև Ապոլլո-Բեյ, 45 կմ երկարությամբ հատված, տարին մեկ անգամ օգտագործվում է մարաթոնյան վազքի անցկացման համար
Պատմություն
Մեծ օվկիանոսային ճանապարհի կառուցումը սկսվել է 1919 թվականի սեպտեմբերի 19-ին, ավստրալիացի զինվորների առաջին համաշխարհային պատերազմից հետ վեռադառնալուց անմիջապես հետո ։ Հենց այս երեք հազար մարդն էլ զբաղվեց դրանով, աշխատելով շաբաթական հինգ ու կես օր, ութ ժամ աշխատանքի դիմաց ստանալով 10 շիլլինգ և 6 պենս, ընդ որում սնունը ամբողջ շաբաթվա համար կազմում էր 10 շիլլինգ։ Այս ճանապարհը նախագծվել էր որպես զինվորական հուշարձան, ի հիշատակ Առաջի համաշխարհյաին պատերազմի զոհերի, այն միաժամանակ պետք է կապեր ափամերձ հեռավոր բնակելի վայրերը, հեշտացներ փայտանյութի տեղափոխումը և գրավեր զբոսաշրջիկներին ։
Ըստ հաշվարկների ճանապարհը պետք է կառուցվեր 3 կմ ամիս արագությամբ, նրա կառուցման ընթացքում գրեթե չի օգտագործվել շինարարական տեխնիկա, աշխատանքի մեծ մասն իրականացվում էր բրիչների, բահերի, պայտուցիկների և սայլակների օգնությամբ ։ Մի քանի աշխատակիցներ աշխանանքների կատարման ընթացքում մահացել են, առավել բարդ էին զառիվայր ժայռոտ հատվածները ։ Չնայած սրան շինարարների ճամբարներում կար դաշնամուր, գրամոֆոն, նոր շաբաթաթերթեր և ամսագրեր։ 1924 թվականին, կառուցվող ճանապարհից ոչ հեռու գտնվղ խութերից մեկում հայտնվեց «Կազինո» շոգենավը, այն տեղափոխում էր 500 տակառ գարեջուր և 120 տակառ խմելու սպիրտ։ Աշխատող զինվորները բեռը «փրկեցին», ինչի արդյունքում ճանապարհաշինարարական աշխատանքները հետաձգվեցին երկու շաբաթով։
Ճանապարհի առաջին հատվածը բացվել է 1922 թվականի մարտի 18-ին, բայց շուտով նորից փակվում է հետագա աշխատանքների կատարման համար։ Ճանապարհաշնիության ծախսերը կոմպենսացվեց ճանապարհի վճարովի լինելով՝ 2 շիլլինգ ավտոմեքենաների և 10 շիլլինգ երկու և ավելի ձիերով սայլակառքերի համար ։ Այն բանից հետո երբ ճանապարհաշինության ծախսերը ամբողջությամբ հետ հավաքվեց, 1936 թվականի հոկտեմբերի 2-ին այն տրվեց հանրապետությանը որպես նվեր և ճանապարը դարձավ անվճար ։
Վիթխարի շինարարությունը ավարտվեց 1932 թվականի նոյեմբերի 26-ին, և գրեթե անմիջապես այն ճանաչվեց, որպես աշխարհի ամենամեծ զինվորական հուշարձան։ Շինարարության կազմակերպիչ և ներշնչող՝ Հովարդ Հիտչքոքը (Howard Hitchcock), մահացել է ճանապարհի պաշտոնական բացումից 3 ամիս առաջ ։
1960 թվականին ճանապրհի մի մասը փոթորիկի պատճառով հայտնվեց օվկիանոսում, Լորնի մոտ ճանապարհը երկու անգամ քանդվել է սողանքների պատճառով՝ 1964 և 1971 թվականներին։ 1962 և 1964 թվականներին ճանապարհը փակվել է բնական հրդեհների պատճառով։ 2011 թվականին փլվել են ճանապարհի վրա կախված ժայռերը։
1962 թվականին Tourist Development Authority կազմակերպության կողմից Մեծ օվկիանոսային ճանապարհը ճանաչվեց որպես «աշխարհի ամենագեղատեսիլ ճանապարհ» ։ Չնայած ճանապարհի որոշ բարեկարգումների, կապված նրա անվտանգության բարձրացման հետ, ճանապարհի շատ հատվածներ համարվում են բավականին վտանգավոր, օրինակ հայտնի է որ 1966 թվականին տեղի ոստիկանությունը այն օգտագործել է իր աշխատակիցների մարզումների համար ։
2004 թվականին ճանապարհի երկայնքով՝ 104 կմ, բացվել է քայլելու երթուղի (Great Ocean Walk ) ։
2011 թվականին Մեծ օվկիանոսային ճանապարհը ավելացվել է ավտրալիայի ազգային ժառանգության գրանցամատյանում (Australian National Heritage List) ։
Ճանապարհի ուղենիշներ
Թորք (Torquay) → Էնգլիս (Anglesea) → Էիրիս Ինլեթ (Aireys Inlet) → Լորն (Lorne) → Վեյ Րիվեր (Wye River) →Կենեթթ Րիվեր (Kennett River) → Ապոլլո Բեյ (Apollo Bay) → Լվերս Հիլլ (Lavers Hill) → Փորթ քեմպբելլ (Port Campbell) → Պետերբորո (Peterborough)
Արտաքին հղումներ
Կատեգորիա:Ավստրալիայի տեսարժան վայրեր Կատեգորիա:Հուշահամալիրներ
Գենջ (գետակ)
Գենջ, Գինջա ջուր, գետակ Արածանիի ավազանում, նրա ձախակողմյան վտակը։ Մայր գետին է միանում Գենջ գյուղաքաղաքի մոտ, նրա հյուսիսային մասում ։
Ծանոթագրություններ
Կատեգորիա:Թուրքիայի գետեր Կատեգորիա:Արածանի գետի վտակներ
Բահրա
Բահրա, բնամթերային ռենտա, հողային ռենտայի մինչկապիտալիստական ձև, դասական ֆեոդալիզմին յուրահատուկ հողահարկ։ Ֆեոդալիզմի զարգացման ընթացքում հիմնականում փոխարինել է աշխատավճարային ռենտային։ Հողահարկի այս ձևը գո– յություն է ունեցել եվրոպական գրեթե բոլոր երկրներում, ինչպես նաև Ասիայի մի շարք ժողովուրդների մոտ։ Բահրա վճարող գյուղացին համեմատաբար ազատ էր իր տնտեսության կազմակերպման գործում, քան կոռի ժամանակ։ Հայաստանում Բահրա գոյություն է ունեցել բեգարին (18–19-րդ դարերին՝ առավել ծանր հողահարկը) զուգահեռ։ Պարսից տիրապետության օրոք հողագործները Բահրա պարտավոր էին տալ պետությանը կամ խանին։ Բահրա հաստատուն մեծություն չէր և տարբեր գյուղերում բերքի տարբեր մաս էր ընդգրկում (1/3, 2/16, 1/5)։ Արևելյան Հայաստանում պարսկական տիրապետության ժամանակ եղել են դեպքեր, երբ շահի կամ նրա բարձրաստիճան պաշտոնյայի կողմից որևէ գյուղի Բահրա (ժամանակավոր կամ ցմահ) նվիրաբերվել է առանձին մարդկանց որևէ ծառայության համար։ Այդպիսի նվիրատըվությունը կոչվել է «թիուլ», իսկ ստացողը՝ «թիուլդար»։
Տես նաև
Կատեգորիա:Հարկեր
Յոդոկ Ֆինկ
Յոդոկ Ֆինկ (Jodok Fink, ), ավստրիացի ֆերմեր, քաղաքական ու հասարակական գործիչ, Ավստրիայի առաջին փոխկանցլեր ։
Կենսագրություն
Ծնվել է 1853 թվականի փետրվարի 19-ին Անդելսբուխում, գյուղական ընտանիքում։ Եղել է ընտանիքի 9-րդ երեխան։ Իրենից մեծ բոլոր քույրերն ու եղբայրները մահացել են, և միայն ինքն ու կրտսեր եղբայր Ալոիզն են հասել չափահասության տարիքին։ Նրա հայրը մահացել է, երբ Յոդոկը եղել է չորս տարեկան։ Մայրը կրկին ամուսնացել է, երբ տղան եղել է տասը տարեկան։
15 տարեկանում Ֆինկը սովորել է Բրիքսենի գիմնազիայում, սակայն չնայած լավ գնահատականներին՝ շուտող թողել է ուսումը, քանի որ անհրաժեշտ էր աշխատել ծնողների մեծ տնտեսությունում։
Իր քաղաքական կարիերան Ֆինկը սկսել է 1879 թվականին, երբ Անդելսբուխում ընտրվել է քաղաքային խորհրդի (Gemeindeausschuss) անդամ, իսկ 1888-1897 թվականներին զբաղեցրել է համայնքի ղեկավարի պաշտոնը։ 1890 թվականին նա միացել է Ֆորարլբերգի երկրամասի համաժողովին, իսկ 1893 թվականին դարձել նոր հիմնադրված Քրիստոնեա-սոցիալական կուսակցության անդամ։ 1897 թվականին Յոդոկ Ֆինկն ընտրվել է Ավստրիայի կայսերական խորհրդի անդամ։
Քաղաքական ու պետական գործունեության հետ միաժամանակ Ֆինկը եղել է առաջադեմ ֆերմեր․ 1888 թվականին նա Անդելսբուխում հիմնել է Անդելսբուխ անասնաբուծական կոոպերատիվը, ինչպես նաև հիմնադրել է այգի՝ պտղատու ծառերով, հացահատիկային բույսերի արհեստական մարգագետնով։ 1890 թվականին նա աշխատել է «Katholisch-Konservativen Kasino für Egg und Umgebung» ընկերությունում՝ դառնալով կառավարման անդամ, ապա գլխավորելով այն։ Յոդոկը դասախոսություններ է կարդացել մրգեր աճեցնելու ժամանակակից եղանակների թեմայով, իսկ 1928 թվականին իր որդու՝ Անտոնի (1890-1966) հետ հիմնադրել է «Ալմա» կոոպերատիվը։
Ավստրո-հունգարական կայսրության անկման ժամանակ՝ Առաջին համաշխարհային պատերազմի ավարտին, Ֆինկը 1918 թվականի հոկտեմբերի 21-ին ընտրվել է գերմանա-ավստրիական ժամանակավոր ազգային հավաքի (Provisorische Nationalversammlung für Deutschösterreich) երեք իրավահավասար նախագահներից մեկը Գերմանական Ավստրիայում։ Ավստրիայում Սահմանադրական ժողովի ընտրություններից հետո 1919 թվականի մարտի 5-ին Ֆինկը կարողացել է ձևավորել կոալիցիոն կառավարություն մեծամասնություն կազմող Ավստրիայի սոցիալ-դեմոկրատական կուսակցության հետ, որը ղեկավարում էր Կառլ Ռենները։
Երբ 1920 թվականի հուլիսի 7-ին կոալիցիոն կառավարությունը լուծարվել է, 1920 թվականի հոկտեմբերի 17-ի խորհրդարանական ընտրություններից հետո Միխաել Մայերը ձևավորել է փոքրամասնության նոր կառավարություն, որը սատարում էր Մեծ Գերմանիայի ազգային կուսակցությանը՝ փոխարինելով Յոդոկ Ֆինկին։ Ինքը Ֆինկը այլևս չի զբաղեցրել պետական պաշտոններ, սակայն մնացել է քաղաքականության մեջ։
Մահացել է 1929 թվականի հուլիսի 1-ին Անդելսբուխում։ Նրա տապանաքարի հեղինակը ճարտարապետ Ալֆոնս Ֆրիցն է, որը նույնպես եղել է Անդելսբուխից։
Ընտանիք
1886 թվականին Յոդոկ Ֆինկն ամուսնացել է Մարիա Կատարինա Մոյսբուրգերի (Maria Katharina Meusburger) հետ, որ վեց տարով փոքր էր նրանից։ Ամուսնությունից ծնվել են 12 երեխաներ, որոնցից հինգը մահացել է վաղ տարիքում։
Արտաքին հղումներ
Կատեգորիա:Ավստրիայի քաղաքական գործիչներ Կատեգորիա:Հասարակական գործիչներ
Գյուղի տակ
Գյուղի տակ, ձմեռանոց Թումանյանի շրջանում։ 1926 թվականին ուներ 7 բնակիչ։ Հետագայում լքվել է ։
Ծանոթագրություններ
Կատեգորիա:Ձմեռանոցներ
Պոզներ (հեռուստահաղորդում)
Պոզներ (По́знер), 2008 թվականի նոյեմբերից լույս տեսնող Վլադիմիր Պոզների շաբաթական հեղինակային ծրագիր։ Հաղորդումը լույս է տեսնում Ռուսաստանի Առաջին ալիքով գիշերը լույս երեքշաբթի 0։00 ժամին հունիսից մինչև սեպտեմբերի կեսը կամ հոկտեմբերի սկիզբը տևող ամառային արձակուրդով ։
Արտաքին հղումներ
Կատեգորիա:Ռուսաստանի հեռուստահաղորդումներ
Նովոօրսկի շրջան (Օրենբուրգի մարզ)
Նովոօրսկի շրջան (Новоорский район), մունիցիպալ շրջան Ռուսաստանի Դաշնության Օրենբուրգի մարզում։
Ստեղծվել է 1935 թվականին։ Վարչական կենտրոնը՝ Նովոորսկ ։
Աշխարհագրություն
Շրջանի տարածքի մակերեսը կազմում է 3400 կմ²։
Բնակչություն
2010 թվականի մարդահամարի արդյունքներով շրջանում բնակվում էր 31481 մարդ։ Բնակչության խտությունը կազմում էր 9,26 մարդ/կմ²։
Արտաքին հղումներ
Կատեգորիա:Օրենբուրգի մարզ Կատեգորիա:Ռուսաստանի շրջաններ ըստ դաշնային սուբյեկտների
Գյամիլ Կայ
Գյամիլ Կայ, լեռնագագաթ Զանգեզուրի լեռներում, Վայքի՝ Դարալագյազի շրջանում։ Բարձրությունը 2796 մ է ։
Ծանոթագրություններ
Կատեգորիա:Հայկական լեռնաշխարհի լեռնագագաթներ Կատեգորիա:Լեռնագագաթներ այբբենական կարգով
Դախ (թատրոն)
Դախ, ուկրաինական թատերական նախագծի անվանում։ Ներկայումս այն Կիևի ժամանակակից արվեստի «Դախ» կենտրոնն է։ Թատրոնի հիման վրա ստեղծվել են «ԴախաԲրախա» էթնոերաժշտական խումբը, Dakh Daughters երաժշտական խումբը և թատերական դպրոց։
Պատմություն և հիմնադիրներ
Կիևի ժամանակակից արվեստի «Դախ» կենտրոնի բացումը տեղի է ունեցել 1994 թվականի նոյեմբերի 12-ին։ Նախագծի հիմնադիրն ու ղեկավարը դարձել է ուկրաինացի թատերական ռեժիսոր, պրոդյուսեր, դրամատուրգ և դերասան, «ԴախաԲրախա» խմբի և «Գոգոլfest» աուդիո-երաժշտական-թատերական-փիլիսոփայական նախագծի հիմնադիր Վլադիսլավ Տրոիցկին։ 1994 թվականին Վլադիսլավ Տրոիցկին բացել է «Դախ» թատրոնը, իսկ 2000 թվականին՝ թատերական դպրոցը։
«Դախ» թատրոնի առաջին ռեժիսորը եղել է Վլադիմիր Նիկոլաևիչ Օգլոբլինը։
Արտաքին հղումներ
Կատեգորիա:Ուկրաինայի թատրոններ
Սոֆի Կլյուզել
Սոֆի Կլյուզել (Sophie Cluzel, ), ֆրանսիացի գործարար, ակտիվիստ և քաղաքական գործիչ, սահմանափակ կարողություններով անձանց գործերով պետական քարտուղար (2017 թվականից)։
Կենսագրություն
Գեներալ Մարի-Էժեն Դենիի և երկրաբան Պիեռ Թերմյեի թոռնուհին ։
Սոֆի Կլյուզելն ու նրա ամուսինը՝ Բրյունոն, չորս երեխաների ծնողներ են։ 2017 թվականի դրությամբ ավագ որդին՝ Թոման, ապրել է Մեքսիկայում, Կամիլի դուստրը՝ Ժնևում, Պիերը սպորտի մենեջմենթի մագիստրոսի աստիճան է ստացել և նույնպես ապրել է ծնողներից առանձին։ Կրտսեր Ջուլիան ծնվել է 1995 թվականին Դաունի համախտանիշով, 21 տարեկանում սկսել է աշխատել Ելիսեյան պալատի խոհանոցում։ Սոֆի Կլյուզելը երեք տարի ղեկավարել է Ֆլորիդայում ռազմածովային նավաշինությունը, Ջուլիայի ծնվելուց հետո սկսել է կառավարել Descamps բուտիկների ցանցը  ։
2017 թվականի մայիսի 17-ին Էդուարդ Ֆիլիպի առաջին կաբինետի ձևավորման ժամանակ սահմանափակ կարողություններով անձանց գործերով պետական քարտուղարի պաշտոնն է ստանձնել ։
2017 թվականի հունիսի 21-ին պաշտոնը պահպանել է Ֆիլիպի երկրորդ կառավարությունում ։
Պարգևներ
Ունի Ֆրանսիայի պետական մրցանակներ ․
Արտաքին հղումներ
Կատեգորիա:Պատվո լեգեոնի շքանշանի սպաներ Կատեգորիա:Ֆրանսիայի համալսարանների շրջանավարտներ Կատեգորիա:Ակտիվիստներ
Էֆտելինգ
Էֆտելինգ (Efteling) - զվարճալիքներով հագեցված խոշորագույն զբոսայգի Բենիլյուքսում։ 2014 թվականին այս զբոսայգու տարեկան շրջանառությունը կազմել է 165 միլիոն եվրո։ Էֆտելինգում զետեղված հասարակական սննդի օբյեկտների համակարգն իր շահութաբերությամբ Նիդերլանդներում զբաղեցնում է 26-րդ տեղը։ Երկրի բնակչության 94 տոկոսը կյանքում գոնե մեկ անգամ եղել է Էֆտելինգում ։ 2009 թվականին զբոսայգում արձանագրվեց   հարյուրմիլիոներորդ այցելուն, իսկ 2017 թ. սկզբին այդ ցուցանիշը հատեց 125 միլիոնի սահմանագիծը ։
Ընդհանուր տեղեկություններ
Էֆտելինգը գտնվում է նիդերլանդական Հյուսիսային Բրաբանտ պրովինցիայում՝ Թիլբուրգ քաղաքին մերձակա Կատսհյոֆել գյուղավայրում։ Զբոսայգու պաշտոնական բացումը տեղի է ունեցել դեռևս 1952 թվականին ։ Եվ հենց առաջին տարվա հունիս-դեկտեմբեր ամիսներին այցելուների թիվն անցել է 240 հազարից ։ Այն ժամանակ մուտքի տոմսն արժեր ընդամենը 80 ամերիկյան սենթ։ Էֆտելինգն աշխատում է կլոր տարին, ընդ որում՝ շուրջօրյա։ Յուրաքանչյուր մեծահասակի համար մուտքի տոմսը 2018 թվականին արժեցել է երեսունյոթուկես եվրո։